**Konkurs za eTwinning ambasadora u Bosni i Hercegovini**

Obavještavamo Vas da Državna organizacija za podršku eTwinngu u BiH - Agencija za predškolsko,

osnovno i srednje obrazovanje (DOP) raspisuje konkurs za eTwinning ambasadore koji su zaposleni

u predškolskoj ustanovi i osnovnoj školi na teritoriji Bosne i Hercegovine.

DOP bira jednog ambasadora za nivo predškolskog odgoja i obrazovanja, te četiri ambasadora

razredne i predmetne nastave za nivo osnovnog obrazovanja i to na period dvije godine, 2022-2024.

godine.

eTwinning ambasador treba biti iskusni korisnik eTwinning portala, koji je zainteresovan

da učestvuje u promociji eTwinning portala i eTwinning aktivnosti u području svoje ustanove i šire.

**Zadaci eTwinning ambasadora su:**

* pružanje pomoći DOP-u prilikom organizovanja događaja unutar BiH u vezi s promocijom eTwinning portala i pojašnjavanjem osnova ili detalja za rad portala
* organizovanje i samostalno provođenje promotivnih i edukativnih događaja i obuka u školama i predškolskim ustanovama u BiH u koordinaciji s DOP-om s ciljem povećanja broja registriranih eTwinnera, povećanja broja e-Twinning kvalitetnih projekata
* organizovanje onlajn obuka korištenjem IKT (informaciono-komunikacijskih tehnologija) alata. Softver za onlajn obuke osigurava DOP.
* doprinos u razmjeni primjera dobrih praksi s kolegama u BiH i u drugim zemljama učesnicama
* učešće na sastancima, konferencijama i seminarima samostalno ili u saradnji sa eTwinning ambasadorima u zemlji ili inostranstvu na koje ih uputi DOP ili dobije poziv organizatora događaja, a uz saglasnost DOP-a
* pružanje drugih informacija u vezi sa provođenjem eTwinning-a u BiH i druga vrsta pomoći DOP-u.

Tokom planiranja i provođenja navedenih aktivnosti neophodno je da ambasador kontinuirano sarađuje s DOP-om i od nje dobije saglasnost za svoje aktivnosti, posebno u slučajevima kada one podrazumijevaju i potrebu za finansijskom podrškom. DOP će snositi putne troškove za sve događaje za koje ambasador bude angažovan.

**Uslovi za prijavu**

Zainteresovani kandidati trebaju ispunjavati sljedeće uslove:

* da su zaposleni u odgojno-obrazovnoj ustanovi u BiH
* da su registrovani na eTwinning portalu
* da su osnivači najmanje jednog evropskog eTwinning projekta i da su partneri u najmanje jednom eTwinning projektu, kao i da značajno doprinose ovim projektima (rezultati moraju biti vidljivi kroz aktivnosti u Twinspace dijelu projekta)
* da dobro govore engleski jezik (međunarodni događaji namijenjeni eTwinning ambasadorima održavaju se najčešće na engleskom jeziku, razmjena primjera dobre prakse s drugim zemljama učesnicama eTwinniga se, također, odvija na engleskom jeziku)
* da koriste IKT alate neophodne za rad na eTwinning portalu (alati za komunikaciju, pretraživanje, razmjenu materijala i oglašavanje)
* da imaju razvijene organizacijske, komunikacijske i prezentacijske vještine.

**Odabir kandidata**

Kandidati koji su ušli u uži izbor bit će obaviješteni putem imejla.

Konačna odluka o odabiru eTwinning ambasadora iz BiH bit će donesena krajem decembra 2021.

godine i to na osnovu cjelokupne prijave kandidata. Sa odabranim kandidatima će biti zaključen poseban ugovor. Prilikom odabira eTwinning ambasadora vodit će se računa o geografskoj zastupljenosti predstavnika odgojno-obrazovnih ustanova iz različitih dijelova BiH, o uzrastu djece s kojom rade i uspješnosti na eTwinning portalu. eTwinning ambasadori obavezni su da tokom obavljanja dužnosti ambasadora budu aktivni i da o svojim aktivnostima obavještavaju DOP. Ukoliko ambasador tokom dvogodišnjeg perioda djelovanja u toj ulozi nije aktivan u periodu dužem od dva mjeseca, izuzev perioda juli - august i decembar - januar, DOP zadržava pravo da ambasadora razriješi dužnosti.

*Napomena*: Naglašavamo da se aktivnosti eTwinning ambasadora često preklapaju s radnim

vremenom zaposlenih odgojno-obrazovnoj ustanovi.

**Kako se prijaviti?**

Poziv za konkurs za eTwinning ambasadora bit će otvoren od 07. decembra 2021. godine i objavljen na [www.aposo.gov.ba](http://www.aposo.gov.ba) i na eTwinning BiH FB stranici.

Onlajn prijavni obrazac možete popuniti klikom na link: <https://forms.gle/AW5A9GReDvVJPuPx5>

Uz obrazac je potrebno da na e-mail adresu [etwinningbih@aposo.gov.ba](mailto:etwinningbih@aposo.gov.ba) pošaljete:

* motivaciono pismo
* biografiju osobe u Europass formatu.

Konkurs ostaje otvoren do 21. decembra godine, a sve dodatne informacije možete

dobiti na broj telefona 033/942-852/855 ili putem imejla [etwinningbih@aposo.gov.ba](mailto:etwinningbih@aposo.gov.ba)